kardosdrur/scandi-wiki huggingface dataset:
Jesper Dahl Caruso

Jesper Dahl Caruso (født 28. juli 1964 i København, død 27. marts 2020) var en dansk journalist og tidl. redaktør.

Caruso blev HF-student fra Statens HF i 1983, havde bifag i statskundskab fra Aarhus Universitet i 1989-1991 og var uddannet journalist fra Danmarks Journalisthøjskole i 1992-1996. Praktiktiden tilbragte han på Politiken.

Han arbejdede i 1996 på Ritzaus sportsredaktion, men kom i sommeren 1996 til Berlingske Tidende, hvor han først arbejdede som redaktionssekretær og senere som ledende redaktionssekretær. Senere blev han temaredaktør på Berlingske Søndag, forsidemand og i to år nyhedsredaktør på erhvervsredaktionen. Fra januar 2001 til september 2008 sad han i Berlingske Tidendes ledelse og var avisens sportsredaktør. Fra september 2008 til 31. december 2010 arbejdede Caruso som skrivende journalist i Berlingske Tidendes gravegruppe. Fra januar 2011 til november 2014 var Caruso ansat som journalist i gravegruppen og på TV 2/Nyhederne. Fra 1. november 2014 var Jesper Caruso pressechef i Energi-, Forsynings- og Klimaministeriet under først Rasmus Helveg Petersen og siden Lars Chr. Lilleholt.

Privat 
Privat havde Caruso 4 børn: Døtrene Amanda Sofia Caruso (født 1994) og Liva Victoria Caruso (født 1998). Samt Vilas Faurfelt-Caruso (født 2013) og Clara Faurfelt-Caruso (født 2015) med DR-journalist Rikke Faurfelt.

Bibliografi 
 Det danske Golfmirakel (m. Karl Erik Stougaard, 2003)
 De faldne (m. Line Holm Nielsen, Karl Erik Stougaard og fotograf Mads Nissen, 2010)

Kilder 

Personer fra København
Politologer fra Danmark
Journalister fra Danmark
Journalister ved Politiken
Danskere i 1900-tallet
Danskere i 2000-tallet
Journalister ved Berlingske
Landkreis Märkisch-Oderland

Der Landkreis Märkisch-Oderland er en landkreis i den østlige del af den tyske delstat Brandenburg. Administrationsby er Seelow. Nabokreise er mod nord Landkreis Barnim, i øst ligger Polen, i syd den kreisfrie by Frankfurt (Oder) og Landkreis Oder-Spree og mod vest Berlin. Naturpark Märkische Schweiz ligger i området.

Byer og kommuner 
Efter kommunalreformen i 2003 omfatter landkreisen 45 kommuner herunder 8 byer.

Kreisen havde   indbyggere pr.

Eksterne henvisninger 

 Märkisch-Oderland
Hjerteforeningen

Hjerteforeningen, formelt Hjerteforeningen, Foreningen til Hjertesygdommenes bekæmpelse er en dansk interesseorganisation med fokus på forskning, forebyggelse og patientstøtte. Organisationen blev stiftet i 1962 og har 130.000 medlemmer (2019) fordelt på 86 lokale afdelinger, 7 motionsklubber og 3 patientklubber: Børneklubben, Hjerte- og lungetransplantationsklubben og ICD-klubben. Foreningen støtter den danske forskning i hjerte-kar-sygdomme med omkring 25 mio. kr. årligt.

Hjerteforeningen søger at varetage hjerte-kar-patienternes interesser overfor såvel politikere som sundhedsvæsenet. Den udgiver desuden undervisningsmateriale og bøger. Foreningen driver 3 rådgivninger samt rådgivningstelefonen Hjertelinien.

Foreningens formand er overlæge, dr. med., speciallæge i kardiologi og professor Christian Hassager, mens Anne Kaltoft er administrerende direktør.

Kronprinsesse Mary er protektor for Hjerteforeningen.

Noter

Eksterne henvisninger 
 Hjerteforeningens hjemmeside

Foreninger fra Danmark
Etableret i 1962
Sundhedspolitik
Lene Poulsen (født 1958)

Lene Poulsen (født 13. juli 1958 i Aarhus) er en dansk skuespillerinde og teaterproducent, der især er kendt for sin gennembrudsrolle Sanne Olsen i TV-serien Een stor familie fra 1982.

Hun fik sine første teatererfaringer som 10-årig, hvor hun gik på Bodil Lindorffs børneteaterskole, og læste senere videre hos talelærer og skuespiller ved Det Kgl. Teater Martin Hansen. 

Udover at være skuespillerinde på teater, TV og film, har Lene Poulsen været teaterproducent for Teater Guld siden 2007.

Produktioner

Teater Guld-produktioner 
 Shirley Valentine, monolog-forestilling på turne i hele landet (2008-09)
 Frankie og Johnny / Andrea og Kaj – og den Store Ånd, medspiller Søren Hauch-Fausbøll (2010-11)
 Jeg er rig - soloforestilling (2013-16) 
 Op på hesten igen! - soloforestilling (2017-19)

Øvrige teaterproduktioner 
 Nørrebro Teater
 Lorry
 Jomfru Ane Teatret
 Solvognen
 Comedievognen
 Holstebro Børneteater
 Maria Theatret

TV-produktioner 
  Matador (1981)
 Krigsdøtre (1981)
 Een stor familie (1982 - 84)
 Familien Fab (1985)
 Langt fra Las Vegas (2002)
 Teatret ved Ringvejen (2006) 
 A-klassen (2012)

Filmproduktioner 
 I familie (2019)
 Mennesker bliver spist (2017)
 Hvordan vi slipper af med de andre (2007)
 Anja og Viktor - Brændende kærlighed (2007)
 Pigen fra havet (1980)

Øvrige produktioner 
 Ophavskvinde til Poesiens Dag. En dag hvor forfattere og andre kunstnere optrådte med poesi under åben himmel i Frederiksberg Have, det var en tilbagevendende tradition fra 2002 til 2006.
 Initiativtager til kassettebåndsudgivelsen De tre Helligaftener og Trækfuglene (1988). Digte af Steen Steensen Blicher, indtalt af Martin Hansen.
 Skribent og producent på kabaretforestillingen Vold på Vers på Folketeatret, i samarbejde med Vivian Nielsen.
 Instruktør på julerevy-forestillingen Inde i kulden på Parkteatret i Frederikssund (2018).

Referencer

Eksterne henvisninger 
 
 

Personer fra Aarhus
Skuespillere fra Danmark
Martin Hansen (skuespiller)

Martin Hansen (1. januar 1903 i Ulstrup – 30. marts 1988) var en dansk skuespiller og talepædagog.

Han var bl.a. manden der lærte H. K. H. Prins Henrik at tale dansk.

Filmografi 

 Tango (1933)
 Kobberbryllup (1933)
 Elverhøj (1939)
 Sommerglæder (1940)
 Erik Ejegods pilgrimsfærd (1943)
 For frihed og ret (1949)
 Hold fingrene fra mor (1951)
 Slå først, Frede (1965)

Eksterne henvisninger 
 
 

Skuespillere fra Danmark
Den lille røde bog for skoleelever

Bogen Den lille røde bog for skoleelever () blev udgivet i 1969 af Bo Dan Andersen, Søren Hansen og Jesper Jensen. Den beskrev, hvordan man kunne påvirke sin lærer, bl.a. ved at gå i seng med vedkommende. Bogen, der var inspireret af Maos lille røde, fik meget kritik, da den blev udgivet, da den også handlede om stoffer, alkohol og rygning, og er også blevet forbudt i flere lande.

Reference

Eksterne henvisninger 
 Per Nyboe Jensen og Klaus Petersen: "Den lille røde bog for skoleelever. En bog og en masse ballade i 1969" i Tidsskriftet Arbejderhistorie nr. 2, 2005 (ss. 85-98)

Bøger
Lost Podcast

The Official LOST Audio Podcast (til tider The Official LOST Video Podcast, og alternativt Lost Podcast) er et online podcast der i sæsoner sendes jævnligt, med Damon Lindelof og Carlton Cuse som værter. Programmet kommenterer det aktuelle og det kommende afsnit, samt besvarer spørgsmål fra seere.

Podcasten har også dækket begivenheden hos Comic-Con i San Diego.

Eksterne henvisninger 
 American Broadcasting Company
 The Official LOST Audio Podcast 

Podcast
Podcasts
Seelow

Seelow [] er administrationsby i Landkreis Märkisch-Oderland i den tyske delstat Brandenburg.

Geografi 
Seelow ligger i den østlige del af Brandenburg, cirka 70 km fra Berlin og 20 km fra grænsen til Polen.

Historie 
I 1252 omtales landsbyen "Villa Zelou" i et dokument fra den daværende ærkebiskop af Magdeburg, Wilbrand von Käfernburg, som en besiddelse under Lebuser Stiftskirke .

I årene 1630, 1788 og 1809 var der store brande i byen.

I Seelower Höhen var der ved afslutningen af 2. verdenskrig et af de største slag mellem den Røde Armé og den tyske Wehrmacht . Slaget var det største landslag på tysk territorium under krigen. Det endte med at de sovjetiske tropper efter store tab fik åbnet vejen til Berlin. Seelow blev meget ødelagt under kampene, først under et luftangreb 17. April 1945, og senere ved brande og plyndringer.

Fra 1950 til 1993 var Seelow administrationsby i Kreis Seelow.

Venskabsbyer 
 Moers (Nordrhein-Westfalen)
 Nangis (Frankrig)
 Kostrzyn nad Odrą (Polen)
 Miedzychod (Polen)

Eksterne henvisninger 

 http://www.Stadtchronik-seelow.de/
 http://www.gedenkstaette-seelower-hoehen.de/
Axel Liebmann

Axel Liebmann (3. august 1849 i København – 23. januar 1876 sammesteds) var en dansk komponist.

Efter studentereksamen fra fra Metropolitanskolen i 1867 blev han i 1872 cand. polit., men havde jævnsides studeret musik ved musikkonservatoriet som en af de første. Derefter var han i 1868-1871 ”musikassistent” i Studenter-Sangforeningen. I 1873 stiftede han sammen med sin ven Victor Bendix Korforeningen, som imidlertid nedlagdes ved Axel Liebmanns død. 

Fra 1874 var han organist ved Garnisons Kirke, og han virkede også som musikanmelder ved avisen Fædrelandet og tidsskriftet Nær og Fjern. og som renskriver af andres nofer.

I 1874 ægtede han Nanna Magdalene Lehmann, som var hans medstuderende på konservatoriet, og som også var komponist.

Musikken 
Han nåede kun at skrive få kompositioner, men han blev af samtiden betragtet som en endog meget lovende komponist. 

 Sonate for Piano og Violin
 Korstykke med Orkester: «Planternes Liv», opført i Musikforeningen *1876
 Sommersange» (Op. 4)
 Strygekvartet
 Viser og sange op. 3
 4 Sange af Ingemann's "Salomon og Sulamith 1865 

Desuden blev han betroet at revidere og opføre Hartmans 2. symfoni, at transkribere musk fra opreaen Liden Kirsten for klaver og revidere musikken til Festen på Kenilworth af H.C. Andersen og Weyse. Hans tidlige død afbrød sandsynligvis en lovende karriere.

Kilder 
 Niels Krabbes hjemmesider
 Dansk biografisk Leksikon 1905
 Elisabeth Dahlerup: Kvinder og komposition i Danmark 1870-1920

Eksterne henvisninger 
 

Komponister fra Danmark
Organister fra Danmark
Dirigenter fra Danmark
Økonomer fra Danmark
Musikkritikere fra Danmark
Danskere i 1800-tallet
Personer fra København
Studenter fra Metropolitanskolen
UMTS

UMTS er en forkortelse for Universal Mobile Telecommunications System, der er en 3. generations mobiltelefonsteknologi (3G). 3G er afløseren for GSM, der også er kendt som 2G. UMTS er standardiseret af 3rd Generation Partnership Project (3GPP) og er den europæiske udgave af IMT-2000-standarden for 3G-mobilnetværk.

UMTS giver som udgangspunkt mulighed for en teoretisk dataoverførselshastighed på 384 kbit/s og 7,2 Mbit/s downstream via protokollen HSDPA og 1,4 Mbit/s upstream via HSUPA og senest HSPA+. På længere sigt forventes hastigheder op til 100 Mbit/s downstream og 50 Mbit/s upstream.

I Danmark er der pt. 2010 fire UMTS-licenshavere: 3, Telenor, TDC og Telia.

Se også 
 NMT
 GSM
 UMTS
 HSPA+
 LTE

Telekommunikation
Digital mobiltelefoni
3G

3G er en betegnelse for tredjegenerations mobiltelefoni som for eksempel UMTS og 3,5G HSPA+.

3G står for et tredjegenerations mobilnetværk. Teknologien bag er UMTS, som står for Universal Mobile Telecommunications System. Udenfor Europa har den samme teknologi fået forkortelsen W-CDMA (Wideband Code Division Multiple Access). I andre dele af verden vil 3G bruges som navn på CDMA eller CDMA2000.

Se også 
 4G og 5G

Eksterne henvisninger 

Digital mobiltelefoni
Shooting guard

Shooting guard (SG), er en af fem traditionelle positioner (center, point guard, power forward og small forward) på et basketball-hold.

Spilleren som spiller på denne plads er ofte kortere, lettere og hurtigere end forwarden.

Guardens hovedopgave er at score point for holdet samt i nogle tilfælde virke som small forward.

En spiller som kan skifte mellem disse to opgaver kaldes en swingman.

Se også
Basketballtermer

Basketball
Mukkert

En mukkert (: mokke, tyk pige) er en stor og tung firkantet hammer, hvis hoved er af jern (eller træ), med oftest to ensartede, fir-, seks- eller ottekantede baner og (vist oftest) temmelig kort skaft. Undertiden kan mukkerten være forsynet med pen, dvs. kileformet afslutning af den ene bane. En mukkert anvendes bl.a. ved skovarbejde, jord- og betonarbejde, bygningsarbejde, stenhugning og minedrift.

I maritim sammenhæng bruges spidsmukkert, en 6- eller 8-kantet mukkert med lang spids pen, der vistnok er blevet brugt mest af jernskibsbyggere. Bådebygger Helge Askholm har fortalt, at han har set den i brug på Helsingør Skibsværft og Maskinbyggeri i 1940'erne, og at den skulle styre bedre end den almindelige firkantede, mens den til gengæld lægger sig helt ned når den slippes, hvad en ordinær mukkert ikke gør. Den er blevet anvendt til spiger og bolte.
					 
Jf. Ordbog over det danske Sprog bruges undertiden betegnelsen kølle om mukkerten.

Hammere
Stiff Upper Lip (album)

Stiff Upper Lip er et album fra 2000 af hård-rock bandet AC/DC.

Numre 
Alle spor er skrevet af Angus og Malcolm Young.

 "Stiff Upper Lip"
 "Meltdown"
 "House Of Jazz"
 "Hold Me Back"
 "Safe In New York City"
 "Can't Stand Still"
 "Can't Stop Rock 'N' Roll"
 "Satellite Blues"
 "Damned"
 "Come And Get It"
 "All Screwed Up"
 "Give It Up"

Musikere 
Brian Johnson – Vokal
Angus Young – Lead guitar, bagvokal
Malcolm Young – Rytmeguitar, bagvokal
Cliff Williams – Bas, bagvokal
Phil Rudd – Trommer, bagvokal

Tour Edition 
I januar 2001 udkom Stiff Upper Lip Tour Edition, der udover Stiff Upper Lip-cd'en indeholdt en bonusdisc med livenumre fra Madrid og videoer til albummets singler. Dette album blev kun udgivet i Australien, New Zealand og Europa.

Spor 
Disc 1
"Stiff Upper Lip" – 3:34 
"Meltdown" – 3:41 
"House of Jazz" – 3:56 
"Hold Me Back" – 3:59 
"Safe in New York City" – 3:59 
"Can't Stand Still" – 3:41 
"Can't Stop Rock 'n' Roll – 4:02 
"Satellite Blues" – 3:47 
"Damned" – 3:52 
"Come and Get It" – 4:02 
"All Screwed Up" – 4:36 
"Give It Up" – 3:53 

Disc 2
"Cyberspace" (B-side fra Safe in New York City-singlen) – 2:57 
"Back in Black" (live) – 4:09 
"Hard as a Rock" (live) – 4:49 
"Ballbreaker" (live) – 4:39 
"Whole Lotta Rosie" (live) – 5:26 
"Let There Be Rock" (live) – 11:53 
"Stiff Upper Lip" (video) – 3:50 
"Safe in New York City" (video) – 4:01 
"Satellite Blues" (video) – 3:55 

Liveoptagelserne er fra No Bull på Plaza de Toros de Las Ventas i Madrid den 10. juli 1996.

Video 
Stiff Upper Lip Live er en liveoptagelse udgivet af AC/DC i 2001. Optagelserne stammer fra koncerten på Olympiastadion i München den 14. juni 2001.

"Stiff Upper Lip" (Young, Young) 
"You Shook Me All Night Long" (Young, Young, Johnson) 
"Problem Child" (Young, Young, Scott) 
"Thunderstruck" (Young, Young) 
"Hell Ain't a Bad Place to Be" (Young, Young, Scott) 
"Hard as a Rock" (Young, Young) 
"Shoot to Thrill" (Young, Young, Johnson) 
"Rock and Roll Ain't Noise Pollution" (Young, Young, Johnson) 
"What Do You Do for Money Honey" (Young, Young, Johnson) 
"Bad Boy Boogie" (Young, Young, Scott) 
"Hells Bells" (Young, Young, Johnson) 
"Up to My Neck in You" (Young, Young, Scott) 
"The Jack" (Young, Young, Scott) 
"Back in Black" (Young, Young, Johnson) 
"Dirty Deeds Done Dirt Cheap" (Young, Young, Scott) 
"Highway to Hell" (Young, Young, Scott) 
"Whole Lotta Rosie" (Young, Young, Scott) 
"Let There Be Rock" (Young, Young, Scott) 
"T.N.T." (Young, Young, Scott) 
"For Those About to Rock (We Salute You)"(Young, Young, Johnson) 
"Shot Down in Flames" (Young, Young, Scott) 

AC/DC-album
Bonfire

Bonfire er en samling med fem cd'er udgivet af hård-rock bandet AC/DC som en hyldest til deres tidligere forsanger Bon Scott. Bonfire indeholder fem cd'er.

Live from the Atlantic Studios 
 Live Wire – (live) 
 Problem Child – (live) 
 High Voltage – (live) 
 Hell Ain't A Bad Place To Be – (live) 
 Dog Eat Dog – (live) 
 Jack, The – (live) 
 Whole Lotta Rosie – (live) 
 Rocker – (live)

Let There Be Rock: The Movie - Live in Paris, Part one 
 Live Wire – (live) 
 Shot Down In Flames – (live) 
 Hell Ain't A Bad Place To Be – (live) 
 Sin City – (live) 
 Walk All Over You – (live) 
 Bad Boy Boogie – (live)

Let There Be Rock: The Movie - Live in Paris, Part two 
 Jack, The – (live) 
 Highway To Hell – (live) 
 Girls Got Rhythm – (live) 
 High Voltage – (live) 
 Whole Lotta Rosie – (live) 
 Rocker – (live) 
 T.N.T. – (live) 
 Let There Be Rock – (live)

Volts 
 Dirty Eyes 
 Touch Too Much 
 If You Want Blood You Got It 
 Back Seat Confidential 
 Get It Hot 
 Sin City – (live, on ABC's "Midnight Special") 
 She's Got Balls – (live, from Bondi Lifesaver) 
 School Days 
 It's A Long Way To The Top (If You Wanna Rock N' Roll) 
 Ride On

Back in Black 
 Hells Bells 
 Shoot To Thrill 
 What Do You Do For Money Honey 
 Given The Dog A Bone 
 Let Me Put My Love Into You 
 Back In Black 
 You Shook Me All Night Long 
 Have A Drink On Me 
 Shake A Leg 
 Rock And Roll Ain't Noise Pollution 

AC/DC-album
Album fra 1997
Mads Rasmussen

Mads Rasmussen kan henvise til flere personer:

 Mads Reinholdt Rasmussen – dansk roer
 Mads Rasmussen (fabrikant) – dansk fabrikant og museumsstifter
Landsmeer

Landsmeer er en kommune og by i Holland, i provinsen Nordholland.

Befolkningscentre 
Kommunen Landsmeer består af de følgende byer, landsbyer og/eller distrikter: Den Ilp, Landsmeer, Purmerland.

Lokal ledelse 
Kommunalrådet i Landsmeer består af 15 sæder, som er fordelt som følger:

 PvdA – 5 seats
 VVD – 4 seats
 Gemeente Belangen – 2 seats
 CDA – 1 seats
 D66 – 1 seat
 GroenLinks – 1 seat
 PVL – 1 seat

Referencer 
 Statistikker er fra SDU Staatscourant

Fodnoter

Eksterne henvisninger 

 Hjemsted for ProBuild Lions
 Et kort over Landsmeer 
 Et kort over hele kommunen 

Kommuner i Nordholland
Byer i Nord-Holland
Alex

Alex kan henvise til:

 Alex (fornavn) – kort navn for Alexander

 personer
 Alex (fodboldspiller, født 1976) – brasiliansk fodboldspiller
 Alex (fodboldspiller, født 1990) – brasiliansk fodboldspiller, der spiller i Silkeborg IF med det fulde navn Alexssander Medeiros de Azeredo
 Alex (missionær) – historisk person

 fiktive personer
 Alex (One Tree Hill) – figur i One Tree Hill
 Alex (Lost) – kaldenavn for Alexandra Rousseau i tv-serien Lost

 andet
 Alex (papegøje) – afrikansk grå papegøje, deltog i eksperiment omkring sprog
Watergraafsmeer

Watergraafsmeer er en kog i Holland. Den blev indvundet i 1629. I det 17 og 18 århundrede var der mange buitenplaatsen i Watergraafsmeer, mens der i dag kun er en tilbage, Frankendael.

Siden 1921 har Watergraafsmeer været en del af byen Amsterdam og dens landlige karakter er helt forsvundet. Den ligger i bydelen Oost/Watergraafsmeer.

Eksterne henvisninger 

Kort over den tidligere kommuen i 1868

Koge
Amsterdam
Luger

Luger har flere betydninger:

Personer 
 Lex Luger – amerikansk wrestler

Våben og amunition 
 Luger P08 – tysk pistol

 9 mm Luger Parabellum – pistolammunition
Lasse Jørgensen

Lasse Schwartz Jørgensen (født 23. april 1984) er dansk fodboldspiller, der er målmand. Han har siden 2010 været kontraktløs.

Lasse Jørgensen fik sin fodboldopdragelse i Galten FS og kom derefter på Silkeborg Fodbold College, hvor han spillede som yngling for Silkeborg IF. I 2003 blev han seniorspiller, men der skulle gå fire år, inden han fik sin førsteholdsdebut, idet han har stået i skyggen af den normale førstemålmand, David Preece.

Eksterne henvisninger 
 Spillerprofil på Silkeborg IF's hjemmeside 

Fodboldspillere fra Danmark
Fodboldspillere fra Silkeborg IF
Fodboldspillere fra Akademisk Boldklub
Ingrid Bergman (flertydig)

Ingrid Bergman kan henvise til flere artikler:
 Ingrid Bergman – svensk skuespiller (1915-1982)
 Ingrid Bergman (rose) – en rose
John Olsen (filmmand)

Friedjohn "John" Fulton Olsen (født 12. august 1888 i København, død 9. december 1959 i Gentofte) var en dansk manuskriptforfatter, filmproducent, biografejer og filmudlejer.

John Olsen blev født på Amager som næstyngste søn af fabrikant Frederik Ferdinand Olsen, der drev en mindre virksomhed med indsamling af klude og ben til videreforarbejdning.

Skolegangen afsluttedes med en præliminæreksamen, hvorefter han blev sendt ud for at blive handelsuddannet. Han fik efter en periode i Tyskland i 1910 ansættelse i London hos firmaet Moving Picture Agency, der distribuerede film til biografer, og efter at have været der i knap 3 år, startede han eget firma i London med henblik på salg af film til Skandinavien. I 1916 vendte han hjem til Danmark og omdannede selskabet til A/S Overseas Trading Co.  Efter rejser til USA  skaffede han bl.a. filmene med Charlie Chaplin til Danmark og i 1923  fik  han agenturet på First National og Warner Bros. film.

Udover filmdistribution var han i denne periode også med til at starte forskellige biografer, bl.a. Kosmorama i Odense

I 1933 startede han filmudlejningsselskabet Teatrenes Films-Kontor og byggede sammen med Henning Karmark og Lau Lauritzen junior ASA Film Studio i 1936, hvor han var med til at producere ca. 20 danske film, indtil han i 1941 ragede uklar med Henning Karmark og startede sit eget filmstudio i 1942, Saga Studierne i Charlottenlund. Samtidig byggede han også Saga biografen, der i efter krigen var skandinaviens største biografteater (2074 pladser).

På Saga Studierne stod han som producent for samtlige produktioner, og for en stor dels vedkommende var han manuskriptforfatter og/eller idémand, alene eller sammen med  Børge og Arvid Müller, Paul Sarauw, Annelise Reenberg eller andre. Blandt produktionerne kan nævnes Soldaten og Jenny, som egentlig var instruktøren Johan Jacobsens produktion, hvor John Olsens selskab SAGA lagde studier til og ydede lån og økonomisk støtte. Jacobsen kunne ikke få den produceret på Palladium, hvorfor han dannede et konsortium for at få den produceret. Flere af skuespillerne indgik i finansieringen med anparter.

Han skrev blandt andet manuskript og drejebog til filmene Rekrut 67 Petersen, Det var på Rundetårn, Færgekroen, Styrmand Karlsen og Baronessen fra benzintanken, som blev hans sidste.

Hans søn Flemming John Olsen forsatte efter hans død ledelsen af Saga.

Eksterne henvisninger 
 
 

Manuskriptforfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Danskere i 1900-tallet
Filmselskabsdirektører fra Danmark
Personer fra København
Zeevang

Zeevang er en kommune i Holland, i provinsen Nordholland.

Befolkningscentre 

Kommunen Zeevang består af de følgende byer, landsbyer, og/eller distrikter: Beets, Etersheim, Hobrede, Kwadijk, Middelie, Oosthuizen, Schardam, Warder.

Lokal ledelse 

Kommunalrådet i Zeevang har 13 pladser, der er fordelt som følger:

 Gemeente Belangen Zeevang (GBZ) – 5 
 VVD – 4 
 PvdA – 3 
 CDA – 1

Fodnoter

Referencer 
 statistikker er fra SDU Staatscourant 

Tidligere kommuner i Nordholland
Naurus flag

Den hvide stjerne under den gule linje på Naurus flag symboliserer Naurus geografiske position lige syd for ækvator. De tolv spidser på stjernen symboliserer Naurus tolv urstammer.

Se også 
 Naurus nationalvåben

Flag fra Oceanien
Flag
Naurus nationalvåben

Naurus nationalvåbens udseende stammer fra Naurus uafhængighed i 1968; det kom i officiel brug i begyndelsen af 1970'erne.
Skiltet i midten er delt i tre. Øverste halvdel består af fosfats kemiske tegn i sølv på gulfarvet baggrund. Nederst til venstre er der afbildet en fregatfugl med havet i 
baggrunden. Nederst til højre er en gren af calophyllum-træet. 

Skiltet er omringet af palmegrene som stammehøvdingerne plejede at bruge under ceremonier, fjer fra fregatfuglen, og hajtænder. Stjernen øverst er hentet fra flaget; på banneret over stjernen står landets navn på naurisk, Naoero. På banneret nederst står Naurus motto, God's Will First (engelsk: Guds vilje først).

Nationalvåben
Rigsvåbener
Heraldik
Nauru Bwiema

Nauru Bwiema (Naurus sang) er Naurus nationalsang. Margaret Hendrie skrev teksten, og Laurence Henry Hicks komponerede musikken. Nauru tog sangen i brug som sin nationalsang i 1968.

Naurisk tekst 
Nauru bwiema, ngabena ma auwe.
Ma dedaro bwe dogum, mo otata bet egom.
Atsin ngago bwien okor, ama bagadugu
Epoa ngabuna ri nan orre bet imur.
Ama memag ma nan epodan eredu won engiden,
Miyan aema ngeiyin ouge,
Nauru eko dogin!

Engelsk oversættelse 
Nauru our homeland, the land we dearly love,
We all pray for you and we also praise your name.
Since long ago you have been the home of our great forefathers
And will be for generations yet to come.
We all join in together to honour your flag,
And we shall rejoice together and say;
Nauru for evermore!

Dansk oversættelse 
Nauru vort fædreland, landet vi elsker højt,
Vi beder alle for dig og priser dit navn.
I lang tid har du været vore store forfædres hjem
Og vil forblive det i kommende generationer
Vi går alle sammen for at ære dit flag,
Og vi skal glæde hinanden og sige;
Nauru for alltid!

Eksterne links 
 Instrumentalversion af nationalsangen
 Noter 

Nationalsange
Bwiema